PATVIRTINTA

Klaipėdos „Žemynos“ gimnazijos

direktoriaus 2020 m. rugpjūčio 31 d.

įsakymu Nr. V-149

**KLAIPĖDOS „ŽEMYNOS“ GIMNAZIJOS**

**SOCIALINIO PEDAGOGO PAREIGYBĖS APRAŠAS**

**I SKYRIUS**

**PAREIGYBĖ**

1. Klaipėdos „Žemynos“ gimnazijos (toliau – gimnazijos) socialinio pedagogo pareigybės aprašymas reglamentuoja socialinio pedagogo, dirbančio gimnazijoje pagal darbo sutartį, darbinę veiklą.

2. Pareigybės grupė – specialistas.

3. Pareigybės lygis – A2

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Socialinis pedagogas turi atitikti šiuos reikalavimus:

4.1. turi būti įgijęs socialinio pedagogo profesinę kvalifikaciją aukštosiose mokyklose arba turintis socialinio darbuotojo kvalifikaciją ar socialinio darbo kvalifikacinį laipsnį ir įgijęs pedagogo profesinę kvalifikaciją ar edukologijos kvalifikacinį laipsnį;

4.2. turėti edukologijos kvalifikacinį laipsnį ir studijavęs pagal studijų programą, kurioje ne mažiau kaip 64 kreditus sudarė socialinės pedagogikos dalykai;

4.3. turi būti įgijęs aukštąjį arba aukštesnįjį (specialųjį vidurinį, įgytą iki 1995 metų) išsilavinimą ir turintis pedagogo kvalifikaciją;

4.4. turi būti įgijęs aukštąjį išsilavinimą, turintis pedagogo kvalifikaciją, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje.

5. Socialinis pedagogas turi:

5.1. mokėti naudotis informacinėmis technologijomis;

5.2. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;

5.3. gebėti taikyti dokumentų rengimo taisykles;

5.4. mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;

5.5. mokėti kaupti, sisteminti, apibendrinti informaciją ir rengti išvadas;

5.6. būti pasitikrinęs sveikatą (turėti galiojančią Asmens medicininę knygelę (sveikatos pasą));

5.7. turėti privalomųjų higienos įgūdžių mokymų pažymėjimą;

5.8. turėti pirmosios pagalbos mokymų pažymėjimą, mokėti suteikti pirmąją pagalbą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Socialinis pedagogas vykdo šias funkcijas:

6.1. vertina socialinės pedagoginės pagalbos vaikui ir mokiniui poreikius (kartu su kitais specialistais), esant būtinybei gali lankytis pamokose, neformaliojo ugdymo ir kitose veiklose;

6.2. konsultuoja vaikus ir mokinius, jų tėvus (globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;

6.3. dalyvauja Vaiko gerovės komisijos veikloje, sprendžiant krizinius atvejus mokykloje, ugdymo ir socialinių įgūdžių problemas. Protokoluoja posėdžio eigą;

6.4. numato socialinės pedagoginės pagalbos teikimo vaikui ir mokiniui būdus bei formas bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku ir mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;

6.5. šviečia mokyklos bendruomenę socialinės pedagoginės pagalbos teikimo, mokyklos nelankymo ir kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;

6.6. inicijuoja ir įgyvendina prevencines veiklas bei socialinio ugdymo projektus kartu su mokyklos Vaiko gerovės komisija ir savivaldos grupėmis, ugdant mokinių gyvenimo įgūdžius;

6.7. atlieka aktualius socialinius pedagoginius tyrimus mokykloje, atsižvelgdamas į mokyklos bendruomenės poreikius (prioritetus, strateginį ir metinį veiklos planus);

6.8. renka, kaupia ir analizuoja informaciją, reikalingą vaikų ir mokinių problemoms spręsti, bendradarbiaudamas su mokyklos bendruomene, esant būtinybei – su kitomis institucijomis;

6.9. rengia ir skleidžia informaciją apie socialinę - pedagoginę pagalbą;

6.10. tvarko ir pildo darbo dokumentus (konsultacijų žurnalą ir kitus reikiamus dokumentus);

6.11. organizuoja mokinių nemokamą naitinimą, vadovaujantis teisės aktais;

6.12. vykdo mokinių pavėžėjimo tvarką (esant būtinybei tvarką koreguoti);

6.13. planuoja ir derina su mokyklos vadovu metinės veiklos prioritetus ir pagal juos rengia savo veiklos programą mokslo metams;

6.14. vykdo direktoriaus nustatytus metinius uždavinius;

6.15. laiku pildo dienyną, kitą dokumentaciją;

6.16. pagal kompetenciją dalyvauja darbo grupių ir komisijų veikloje;

6.17. ne rečiau kaip kartą per ketverius metus tobulina kvalifikaciją mokinių socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas;

6.18. vykdo socialinio pedagogo pareigybės aprašyme nustatytas funkcijas;

6.19. vykdo kitus vienkartinio pobūdžio įstaigos direktoriaus pavedimus, susijusius su pareigybės funkcijomis, neviršijant nustatyto darbo laiko.

**IV SKYRIUS**

**ATSAKOMYBĖ**

7. Socialinis pedagogas atsakingas už:

7.1. kokybišką savo funkcijų vykdymą, korektišką gautų duomenų panaudojimą ir informacijos konfidencialumą, vaikų ir mokinių saugumą teikiant socialinę pedagoginę pagalbą;

7.2. emociškai saugios mokymo(si) aplinkos mokykloje puoselėjimą, reagavimą į smurtą ir patyčias pagal mokyklos nustatytą tvarką.

8. Socialinis pedagogas yra pavaldus ir atskaitingas direktoriui.

9. Socialinį pedagogą priima į darbą ir iš jo atleidžia, skiria darbo užmokestį gimnazijos direktorius Lietuvos Respublikos Darbo kodekso, Lietuvos Respublikos valstybės ir savivaldybių įstaigų darbuotojų darbo apmokėjimo nustatyta tvarka.

10. Socialinis pedagogas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_